|  |
| --- |
| **Κύριες Χριστιανικές Εκκλησίες στην Αυστρία** |
| Έτος | Πληθυσμός | Καθολικοί |  % | Προτεστάντες |  % |
| 1951 | 6.933.905 | 6.170.084 | 89,0 % | 429.493 | 6,2% |
| 1961 | 7.073.807 | 6.295.075 | 89,0 % | 438.663 | 6,2% |
| 1971 | 7.491.526 | 6.548.316 | 87,4 % | 447.070 | 6,0% |
| 1981 | 7.555.338 | 6.372.645 | 84,3 % | 423.162 | 5,6% |
| 1991 | 7.795.786 | 6.081.454 | 78,0 % | 338.709 | 5,0% |
| 2001 | 8.032.926 | 5.915.421 | 73,6 % | 376.150 | 4,7% |
| 2011 | 8.408.121 | 5.403.722 | 64,3 % | 319.752 | 3,8% |
| 2015 | 8.699.730 | 5.211.422 | 59,9% | 304.259 | 3,5% |

Η **Καθολική Εκκλησία της Αυστρίας**, μέρος της παγκόσμιας Ρωμαιοκαθολικής Εκκλησίας, βρίσκεται κάτω από την ηγεσία του Πάπα, της κουρίας στη Ρώμη και του Συνεδρίου Επισκόπων της Αυστρίας. Η αυστριακή εκκλησία είναι η μεγαλύτερη χριστιανική ομολογία της Αυστρίας, με, σύμφωνα με την απογραφή του 2011, 5,4 εκατομμύρια πιστούς. Ωστόσο, οι αριθμοί αυτοί δείχνουν να μειώνονται, όπως φαίνεται από τα στοιχεία που έδωσε στη δημοσιότητα η ίδια η αυστριακή εκκλησία, στα τέλη του 2015. Συγκεκριμένα, φαίνεται να υπήρχαν 5,21 εκατομμύριο μέλη (το 59,9% δηλαδή του συνολικού αυστριακού πληθυσμού). Ο αριθμός των πιστών που πηγαίνουν στη λειτουργία της Κυριακής εκτιμόταν το 2014 στο 7,3% του συνολικού αυστριακού πληθυσμού (δηλαδή 623.195 πολίτες).

Το κυβερνών σώμα της εκκλησίας στην Αυστρία είναι το Συνέδριο των Καθολικών Επισκόπων της Αυστρίας, το οποίο έχει δομηθεί από τους δύο αρχιεπισκόπους (Βιέννης και Σάλτζμπουργκ), τους επισκόπους και τον ηγούμενο του εδαφικού αββαείου του Βέτινγκεν-Μιρεράου. Εντούτοις, κάθε επίσκοπος είναι ανεξάρτητος στην διοίκηση της επισκοπής του, καθώς προϊστάμενός του θεωρείται μόνο ο Πάπας. Ο σημερινός Πρόεδρος του συνεδρίου των επισκόπων είναι ο Καρδινάλιος Κρίστοφ Σόνμπορν. Ο Σόνμπορν ανήκει στη μεσαιωνική αριστοκρατική οικογένεια των Σόνμπορν.

Παρά το γεγονός ότι η Αυστρία δεν διαθέτει προκαθήμενο, ο αρχιεπίσκοπος του Σάλτσμπουργκ φέρει τον τίτλο «Προκαθήμενος της Γερμανίας» (*Primas Germaniae*).

Δομή
----

Οι επισκοπές της Αυστρίας από το 1968.
* Αρχιεπισκοπή της Βιέννης με τις ακόλουθες βοηθητικές επισκοπές:
	+ Επισκοπή του Εισενσταντ
	+ Επισκοπή του Λιντς
	+ Επισκοπή του Ζανκτ Πέλτεν
* Αρχιεπισκοπή του Σάλτσμπουργκ με τις ακόλουθες βοηθητικές επισκοπές:
	+ Επισκοπή του Γκρατς-Σεκάου
	+ Επισκοπή του Γκουρκ
	+ Επισκοπή του Φέλντκιρχ
	+ Επισκοπή του Ίνσμπρουκ
* Εδαφικό Αββαείο του Βέτινγκεν-Μιρεράου (υπόκειται απευθείας στην Αγία Έδρα)
* Στρατιωτικό Ορδιναριάτο της Αυστρίας (υπόκειται απευθείας στην Αγία Έδρα)

Καθολικοί Οργανισμοί στην Αυστρία
---------------------------------

* Katholische Jungschar
* Katholische Jugend

### Κλήση για ανυπακοή

Η οργάνωση «Κλήση για ανυπακοή» (*Aufruf zum Ungehorsam*) είναι ένα αυστριακό κίνημα, που αποτελείται κυρίως από αντιφρονούντες καθολικούς κληρικούς και ιδρύθηκε το 2006. Το κίνημα απαιτεί την υποστήριξη της πλειοψηφίας των αυστριακών καθολικών ιερέων και είναι υπέρ της χειροτονίας των γυναικών, του γάμου των ιερέων, τη θεία κοινωνία σε ξαναπαντρεμένα άτομα και στους μη-Καθολικούς που διαφωνούν με τις διδασκαλίες του Ματζιστέριουμ. Η ομάδα θεωρεί επίσης ότι ο τρόπος με τον οποίο η εκκλησία λειτουργεί χρήζει μεταρρυθμίσεων.

Παραπομπές
----------

1. ↑  Πληθυσμός της Αυστρίας, Φεβρουάριος 2016
2. ↑  Καθολική Εκκλησία, Στοιχεία 2003 - 2014, Φεβρουάριος 2016
3. ↑  Λουθηρανική Εκκλησία, Στοιχεία 2015, Φεβρουάριος 2016
4. ↑  EuroCathInfo -Institutional Information Portal of Europe's Bishops' Conferences - Austrian Bishops’ Conference
5. ↑  «Bischofskonferenz.at - Website der Österreichischen Bischofskonferenz». Αρχειοθετήθηκε από το πρωτότυπο στις 2 Σεπτεμβρίου 2019. Ανακτήθηκε στις 1 Μαΐου 2016.
6. ↑  «Austrian bishops call for church unity to bust stalemate | National Catholic Reporter». Αρχειοθετήθηκε από το πρωτότυπο στις 1 Αυγούστου 2016. Ανακτήθηκε στις 1 Μαΐου 2016.
7. ↑  Church Membership Cancellations in Decline, Austrian Independent, January 11, 2012
8. ↑  Gesamtzahl der Katholiken in Österreich beläuft sich auf 5,21 Millionen — Katholische Kirche Vorarlberg
9. ↑  Kirchenstatistik: Zahl der Katholiken leicht rückläufig - religion.ORF.at
10. ↑  katholisch.at | Das Online-Portal der Katholischen Kirche in Österreich - "Finden gemeinsam eine Lösung"
11. ↑  Österreichische Bischofskonferenz - Referate, Kommissionen & Kontakte
12. ↑  Erzdiözese Wien - Kirche in Wien und Niederösterreich -Ost
13. ↑  Schönborn: Nächstenliebe bleibt Maß im Umgang mit Flüchtlingen
14. ↑  Informationen zu Kardinal Christoph Schönborn
15. ↑  Kothgasser Primas Germaniae
16. ↑  «Der Erzbischof von Mainz als Primas - regionalgeschichte.net». Αρχειοθετήθηκε από το πρωτότυπο στις 30 Μαρτίου 2016. Ανακτήθηκε στις 1 Μαΐου 2016.
17. ↑  Neuer Salzburger Erzbischof
18. ↑  The Catholic Tipping Point

Εξωτερικοί σύνδεσμοι
--------------------

* Πολυμέσα σχετικά με το θέμα  Roman Catholicism in Austria στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αυστρία
 |

 |